Напрамак развіцця любой навучальнай установы вызначаецца найперш яе кіраўніком – тым, хто прымае адказныя і ўзважаныя рашэнні, сваёй мудрасцю і вопытам спрыяе яе росквіту, уласным прыкладам натхняе калег на плённую творчую працу. БДПУ – не выключэнне. Дадамо толькі, што нашаму ўніверсітэту заўсёды шанцавала на кіраўнікоў з вялікай літары. Пашчасціла яму і дваццаць гадоў назад, калі рэктарам тады яшчэ МДПІ імя А. М. Горкага быў назначаны доктар гістарычных навук прафесар Леанід Ніканоравіч ЦІХАНАЎ. З яго імем звязаны многія знакавыя падзеі ў гісторыі нашай alma mater, у тым ліку наданне ёй статусу ўніверсітэта (1993 г.) і вядучай навучальнай установы ў нацыянальнай сістэме педагагічнай адукацыі (1996 г.).